ประกาศกรมวิชาการเกษตรประกาศกรมวิชาการเกษตรเรื่องการขอใบรับรองปลอดศัตรูพืชสำหรับการส่งออกสินค้าพืชผักผลไม้สดไปสหภาพยุโรป[๑] ด้วยสหภาพยุโรปได้มีความเข้มงวดในการตรวจสอบสินค้าพืชผักผลไม้สดและได้แจ้งเตือน เรื่อง การตรวจพบศัตรูพืชติดไปกับสินค้าชนิดและปริมาณของสินค้าที่ส่งออกไม่ตรงกับที่ระบุในใบรับรองปลอดศัตรูพืชทำให้สินค้าต้องถูกกักและถูกตรวจสอบอย่างเข้มงวด ส่งผลให้สหภาพยุโรปขาดความเชื่อมั่นในระบบการตรวจและออกใบรับรองปลอดศัตรูพืชของประเทศไทยดังนั้นเพื่อไม่ให้ปัญหาดังกล่าวทำให้การส่งออกสินค้าพืชผักผลไม้สดของไทยได้รับผลกระทบ อาศัยอำนาจตามความในข้อ๒ ข้อ ๔ และข้อ ๕ แห่งกฎกระทรวงกำหนดหลักเกณฑ์ วิธีการและเงื่อนไขการขอและการออกใบรับรองปลอดศัตรูพืช พ.ศ. ๒๕๕๐ กรมวิชาการเกษตรจึงออกประกาศไว้ ดังต่อไปนี้๑.ผู้ประสงค์จะขอใบรับรองปลอดศัตรูพืชสำหรับส่งออกสินค้าพืชผักผลไม้สดไปสหภาพยุโรปให้ยื่นคำขอพ.ก. ๙ ต่อพนักงานเจ้าหน้าที่ ณ กลุ่มบริการส่งออกสินค้าเกษตรหรือด่านตรวจพืชสำนักควบคุมพืชและวัสดุการเกษตรพร้อมนำสินค้าให้พนักงานเจ้าหน้าที่ตรวจไม่น้อยกว่า ๓ ช.ม. ก่อนเวลาเครื่องบินออก๒.ภาชนะบรรจุหีบห่อจะต้องระบุชนิดพืช(ภาษาไทย) ปริมาณและหรือน้ำหนักไว้ในที่ ๆ สามารถมองเห็นได้เพื่อสะดวกในการตรวจสอบและสุ่มตัวอย่างพืช๓.กรณีตรวจพบมีการซุกซ่อนสิ่งต้องห้ามหรือชนิดพืชอื่นที่ไม่แสดงในคำขอพ.ก. ๙๓.๑ตรวจพบ ณ จุดส่งออก-ครั้งที่ ๑ คัดชนิดพืชนั้นออกทั้งหมดและออกใบรับรองปลอดศัตรูพืชให้กับชนิดพืชที่เหลือ-ครั้งที่ ๒ ปฏิเสธการออกใบรับรองปลอดศัตรูพืชให้กับสินค้าทั้ง shipment และการส่งออกครั้งต่อไปจะถูกเปิดตรวจ๑๐๐% ต่อเนื่อง ๓๐ shipments-ครั้งที่ ๓ และครั้งต่อไปปฏิเสธการออกใบรับรองปลอดศัตรูพืชให้กับสินค้าทั้ง Shipment และงดการให้บริการออกใบรับรองปลอดศัตรูพืชเป็นเวลา๓๐ วันนับจากวันที่ตรวจพบ๓.๒ได้รับแจ้งจากประเทศปลายทาง-ครั้งที่ ๑และครั้งต่อไปงดการให้บริการออกใบรับรองปลอดศัตรูพืชให้กับผู้ส่งออกรายนั้นสำหรับการส่งออกไปประเทศที่แจ้งเป็นเวลา ๓๐ วันนับจากวันที่กรมวิชาการเกษตรมีหนังสือแจ้งให้ทราบ๔.กรณีตรวจพบมีการแจ้งปริมาณหรือน้ำหนักไม่ตรงกับที่ส่งออกจริง๔.๑ตรวจพบ ณ จุดส่งออก-ครั้งที่ ๑ คัดชนิดพืชนั้นออกทั้งหมดและออกใบรับรองปลอดศัตรูพืชให้กับพืชที่เหลือ-ครั้งที่ ๒ ปฏิเสธการออกใบรับรองปลอดศัตรูพืชให้กับสินค้าทั้ง shipment และการส่งออกครั้งต่อไปจะถูกเปิดตรวจ๑๐๐% ต่อเนื่อง ๓๐ shipments-ครั้งที่ ๓ และครั้งต่อไปปฏิเสธการออกใบรับรองปลอดศัตรูพืชให้กับสินค้าทั้ง Shipment และงดการให้บริการออกใบรับรองปลอดศัตรูพืชเป็นเวลา ๓๐ วันนับจากวันที่ตรวจพบ๔.๒ได้รับแจ้งจากประเทศปลายทาง-ครั้งที่ ๑ แจ้งเตือน-ครั้งที่ ๒ และครั้งต่อไปงดการให้บริการออกใบรับรองปลอดศัตรูพืชให้กับผู้ส่งออกรายนั้นสำหรับการส่งออกไปประเทศที่แจ้งเป็นเวลา ๓๐ วันนับจากวันที่กรมวิชาการเกษตรมีหนังสือแจ้งให้ทราบ๕.กรณีตรวจพบศัตรูพืช๕.๑ตรวจพบ ณ จุดส่งออก-กรณีเป็นศัตรูพืชกักกัน (Quarantine pest) ของประเทศปลายทางให้คัดชนิดพืชที่พบศัตรูพืชออกทั้งหมดและออกใบรับรองปลอดศัตรูพืชให้กับชนิดพืชที่เหลือ-กรณีที่เป็นศัตรูพืชอื่น ให้ทำการสุ่มตัวอย่างตรวจครั้งที่ ๒หากไม่พบศัตรูพืชให้ออกใบรับรองปลอดศัตรูพืชได้๕.๒ได้รับแจ้งการตรวจพบศัตรูพืชกักกันจากประเทศปลายทาง-ครั้งที่ ๑ แจ้งเตือน-ครั้งที่ ๒ ส่งเจ้าหน้าที่ไปให้คำแนะนำในการคัดสินค้าและตรวจศัตรูพืช ณโรงคัดบรรจุของผู้ส่งออก-ครั้งที่ ๓และครั้งต่อไปงดการให้บริการออกใบรับรองปลอดศัตรูพืชให้กับชนิดพืชที่ถูกตรวจพบศัตรูพืชส่งออกไปประเทศที่แจ้งเป็นเวลา๑๕ วันนับจากวันที่กรมวิชาการเกษตรมีหนังสือแจ้งให้ทราบทั้งนี้ตั้งแต่บัดนี้เป็นต้นไปประกาศ ณ วันที่ ๑๔สิงหาคม พ.ศ. ๒๕๕๐สุปราณี อิ่มพิทักษ์รองอธิบดีปฏิบัติราชการแทนอธิบดีกรมวิชาการเกษตรปริยานุช/ผู้จัดทำ๑๖ ตุลาคม ๒๕๕๐พิมลกร/ปรับปรุง๓ ตุลาคม ๒๕๕๖พลัฐวัษ/ตรวจ๓ ตุลาคม ๒๕๕๖[๑] ราชกิจจานุเบกษาเล่ม ๑๒๔/ตอนพิเศษ ๑๔๗ ง/หน้า ๑๔/๓ ตุลาคม ๒๕๕๐